Diari Oficial de la Generalitat Valenciana


Sumari del DOGV 7610, del 08-09-2015 (2015/7329)

RESOLUCIÓ de 31 d'agost de 2015, de la Presidència de la Generalitat, per la qual es convoquen quatre beques per a la realització de pràctiques professionals en l'Agència de Seguretat i Resposta a les Emergències.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7610

Data del DOGV
:   08-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7329


Data del document
:   31-08-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 d'agost de 2015, de la Presidència de la Generalitat, per la qual es convoquen quatre beques per a la realització de pràctiques professionals en l'Agència de Seguretat i Resposta a les Emergències. [2015/7329]  
En virtut de l'article 12.1.o de la Llei 5/1983, de 30 de desembre, del Consell, correspon al president de la Generalitat «exercir la resta de facultats i atribucions que li corresponguen d'acord amb les disposicions vigents, i les que no estiguen expressament atribuïdes a altres òrgans o institucions, sense perjuí del que disposa l'article 25 d'esta llei.»  
D'una banda, el Decret 103/2015, de 7 de juliol, del Consell, que establix l'estructura orgànica bàsica de la Presidència i de les conselleries de la Generalitat, disposa, en l'article 6. 1, De l'Agència de Seguretat i Resposta a les Emergències, que sota la dependència del president de la Generalitat estan l'Agència de Seguretat i Resposta a les Emergències i, entre altres matèries, les funcions en matèria de seguretat pública i protecció ciutadana, la de formació de policies locals, personal de servicis essencials i complementaris d'intervenció davant emergències, i protecció civil.  
D'altra banda, el Decret 110/2015, de 17 de juliol, del Consell, de modificació del Decret 103/2015, de 7 de juliol, del Consell, en què s'establix l'estructura orgànica bàsica de la Presidència i de les conselleries de la Generalitat, disposa en l'annex que: «Mentre les conselleries competents en matèria de pressupostos i d'administració pública no duguen a terme les corresponents modificacions derivades d'este decret, o, si és el cas, d'acord amb el que puguen establir, en el seu desplegament, els reglaments orgànics i funcionals dels diferents departaments del Consell, les unitats i els llocs de treball de nivell administratiu, encara configurats d'acord amb l'estructura anterior de conselleries del Consell, continuaran tramitant els assumptes i expedients de les matèries que gestionaven abans de l'entrada en vigor del decret, sense que això obste per a l'exercici de les competències per part dels òrgans superiors o directius a què el decret atribuïx».  
  
  
En el marc de la política de la Generalitat dirigida a l'especialització dels llicenciats que han finalitzat els estudis fa poc i dins de les disponibilitats pressupostàries de l'any 2015, la Presidència de la Generalitat convoca quatre beques per a la realització de pràctiques professionals, de conformitat amb la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb la Llei 38/2003, de 17 de novembre, General de Subvencions, desplegada pel Reial Decret 887/2006, de 21 de juliol, pel qual se n'aprova el reglament, amb el que establix el Decret 132/2009, del Consell, de 4 de setembre, pel qual es regula la concessió de beques, i amb l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del decret I de conformitat amb l'article 28 de la Llei de la Generalitat Valenciana 5/1983, de 30 de desembre, del Consell, resolc:  
  
  
Primer  
Convocar, en règim de concurrència competitiva, sota els principis de publicitat, transparència, objectivitat, igualtat i no-discriminació, la concessió de quatre beques destinades a titulats universitaris per a pràctiques professionals en l'Agència de Seguretat i Resposta a les Emergències.  
Esta convocatòria té per objecte donar suport a la formació complementària i a la millora i especialització professional de titulats universitaris, i posar en relació els coneixements adquirits i les noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i la realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb elles, per a la millora i l'actualització dels programes docents i processos avaluatius, la col·laboració en la gestió de la formació impartida en l'Institut Valencià de la Seguretat Pública (IVASPE), i la col·laboració en el desenvolupament i la difusió de la biblioteca de l'IVASPE i al Centre d'Investigació en Seguretat i Emergències (CISE).  
  
La quantia de l'import global màxim destinat a finançar les beques és de quaranta-nou mil sis-cents setanta-quatre euros amb setanta-dos cèntims d'euro (49.674,72 €), dels quals setze mil cinc-cents cinquanta-huit euros amb vint-i-quatre cèntims (16.558.24 ?) es finançaran amb càrrec a la línia de subvenció T7270000, Beques per a treballs i estudis d'investigació, del programa 222.20, Formació IVASPE, dels pressupostos de la Generalitat per a 2015, i trenta-tres mil cent setze euros amb quaranta-huit cèntims (33.116,48 ?) amb càrrec a la mateixa línia i aplicació pressupostària de l'exercici 2016, que quedarà condicionat a l'existència de crèdit adequat i suficient per a atendre-la en el pressupost de la Generalitat de 2016.  
  
  
Segon  
Aprovar les bases per les quals es regula esta convocatòria, incloses en forma d'annex I d'esta resolució, i el barem de mèrits que s'incorpora en forma d'annex II.  
  
Tercer  
Les beques que es concedixen per esta convocatòria no estan subjectes a la política de la competència de la Unió Europea en matèria d'ajudes públiques i, per tant, no necessiten notificació a la Comissió Europea, per no reunir els requisits de l'article 107.1 del Tractat de Funcionament de la Unió Europea, ja que, quant a la qualitat del beneficiari (titulats universitaris) i de l'objecte de les beques (pràctiques professionals), estes accions subvencionables no afecten la competència, ni els intercanvis comercials entre els estats membres, i tampoc afavorixen determinades empreses o produccions.  
  
Per tant, amb la percepció de les beques no hi ha cap avantatge econòmic, ni desenvolupament d'activitat econòmica en el mercat relacionada amb l'oferta de béns i servicis que permeten la possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
  
  
DISPOSICIONS FINALS  
  
Primera  
En tot el que esta resolució no regula caldrà ajustar-se a la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, als preceptes bàsics de la Llei 38/2003, de 17 de novembre, General de Subvencions, al Reial Decret 887/2006, de 21 de juliol, pel qual s'aprova el Reglament de la Llei General de Subvencions, al Decret 132/2009, de 4 de setembre, del Consell, pel qual es regula la concessió de beques, i a l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del decret esmentat.  
  
  
Segona  
La resolució produirà efectes l'endemà del dia que es publique al Diari Oficial de la Comunitat Valenciana.  
  
Tercera  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que posa fi a la via administrativa, podrà ser objecte d'un recurs potestativament en reposició, o, directament, d'un recurs contenciós administratiu, tot en els terminis i davant dels òrgans que s'indiquen a continuació.  
El recurs de reposició haurà d'interposar-se davant del president de la Generalitat, en el termini d'un mes des de l'endemà del dia que es publique, d'acord amb els articles descrits en relació amb l'apartat cinqué, punt 2, lletra o, de la Resolució de 31 de juliol de 2015, de delegació d'atribucions.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos des de l'endemà del dia que es publique.  
  
Valencia, 31 d'agost de 2015.- El director general de l'Agència de Seguretat i Resposta a les Emergències, p. d. (R 31.07.2015, de delegació d'atribucions del president, DOCV 04.08.2015): José María Ángel Batalla.  
  
  
ANNEX I  
Bases de la convocatòria de quatre beques per a la realització   
de pràctiques professionals en la Direcció General de l'Agència   
de Seguretat i Resposta a les Emergències  
  
Primera. Objecte i nombre de beques  
La convocatòria té per objecte la concessió de quatre beques, amb els principis de publicitat, transparència, concurrència competitiva, objectivitat, igualtat i no-discriminació, per a la realització de pràctiques professionals en la Direcció General de l'Agència de Seguretat i Resposta a les Emergències, destinades a donar suport a la formació complementària, millora i especialització professional de persones titulades superiors en les llicenciatures o graus en Dret i/o ADE i/o Criminologia i/o Psicologia i/o Ciències Polítiques.  
  
Segona. Realització de les pràctiques professionals  
Les pràctiques professionals de les persones becàries es realitzaran en la seu de l'Institut Valencià de Seguretat Pública i Emergències (IVASPE) a Cheste (València), i correspondrà a la Direcció de Formació en Seguretat i Emergències, que depén de la Direcció General de l'Agència de Seguretat i Resposta a les Emergències, la direcció tècnica de les persones becàries respecte a les accions formatives i treballs que han de fer.  
  
Tercera. Sol·licitants i requisits  
1. Podran optar a l'obtenció d'una beca els que reunisquen els requisits següents:  
a) Ser espanyol o espanyola, o nacional d'un estat membre de la Unió Europea.  
b) Les persones aspirants que no tinguen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
c) No ser major de 35 anys.  
d) Estar en possessió del títol oficial universitari exigit en esta convocatòria, expedit o homologat per les autoritats espanyoles corresponents, i que no hagen transcorregut més de cinc anys des que l'obtingueren.  
En quedaran exclosos els aspirants la titulació dels quals no estiga recollida en la base primera d'esta resolució i els que, amb la titulació esmentada, l'hagueren obtinguda més de cinc anys abans.  
  
e) No patir cap malaltia que impedisca el compliment de les obligacions inherents a la concessió i a l'exercici normal de l'activitat en què consistix la beca.  
f) No estar inclòs en les prohibicions per a obtindre'n la condició de beneficiari, establides en l'article 13 de la Llei 38/2003, de 17 de novembre, General de Subvencions.  
g) Estar al corrent de les obligacions fiscals i amb la Seguretat Social.  
h) No haver sigut beneficiari d'altres beques de pràctiques professionals en la Generalitat per un període igual o superior a 36 mesos. No podran optar a estes beques els que en el moment de publicar-se la convocatòria ja disposen d'una beca de pràctiques professionals en la Generalitat, llevat que es concórrega a la mateixa beca de què es disposa o que falten menys de dos mesos perquè s'acabe.  
i) Complir les bases de la convocatòria i amb la resta de normes aplicables.  
2. Amb caràcter general, el compliment temporal de tots els requisits anteriors s'entendrà referit a la data de finalització del termini de presentació de sol·licituds.  
3. Només s'admetrà una única sol·licitud per aspirant.  
4. Només s'admetran a tràmit les sol·licituds que reunisquen els requisits establits en les bases d'esta convocatòria.  
5. Si la sol·licitud presentada en el termini no reunix els requisits indicats en la convocatòria o no fóra aportada alguna documentació de la que s'hi demana, l'òrgan competent requerirà l'interessat perquè ho esmene en el termini màxim de 10 dies hàbils, i se li indicarà que, si no ho fa, es considerarà que ha desistit de la sol·licitud, amb una resolució prèvia que haurà de ser dictada en els termes que preveu l'article 71 de la Llei de Règim Jurídic de les Administracions Públiques i del Procediment Administratiu Comú (RJAP-PAC).  
  
Quarta. Formalització de les sol·licituds i termini de presentació  
1. La sol·licitud i el currículum es presentaran exclusivament per via telemàtica, segons establix l'article 2 de l'Orde 17/2011, de 6 de maig, de la Conselleria de Justícia i Administracions Públiques, en què es desplega el capítol II del Decret 132/2009, del Consell, que regula la concessió de beques, sense perjuí de la normativa establida amb caràcter general sobre la presentació de sol·licituds davant de les administracions públiques.  
El formulari de sol·licitud incorpora una declaració responsable en què la persona sol·licitant manifesta sota la seua responsabilitat que totes les dades recollides en la sol·licitud i en el currículum són certes, que disposa de la documentació que les acredita, i que queda a disposició de la comissió de valoració per a la comprovació, el control i la inspecció quan es considere oportú.  
Segons l'article 71 bis de la Llei 30/4584 TYIM-CCV, la inexactitud, la falsedat o l'omissió, de caràcter essencial, en qualsevol dada o manifestació en la declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
L'interessat també haurà d'atorgar de forma expressa la seua autorització, marcant la casella corresponent en la sol·licitud, perquè l'administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, en què s'aprova el Reglament de la Llei 38/2003, General de Subvencions (BOE 176, 25.07.2006). En cas contrari, haurà d'aportar els certificats acreditatius.  
2. Els aspirants a una beca accediran a la seu electrònica de la Generalitat, https://sede.gva.es, punxaran en l'apartat «Servicis en línia» i buscaran el tràmit de sol·licitud de beca dissenyat a l'efecte. Per a poder fer la presentació, el sol·licitant haurà de disposar de firma electrònica per mitjà del certificat reconegut per a ciutadans emés per l'Agència de Tecnologia i Certificació Electrònica, www.accv.es, o del DNI electrònic.  
Hi ha una adreça d'assistència tècnica, generalitat\_en\_wds@rae.vj, destinada a resoldre qualsevol problema tècnic relacionat amb la presentació electrònica de la sol·licitud.  
3. La presentació de la sol·licitud i el currículum en el registre electrònic es podrà acreditar per mitjà del rebut expedit pel mateix registre de manera automàtica.  
4. El termini de presentació de sol·licituds serà de 15 dies hàbils comptats des de l'endemà de la publicació d'esta resolució al Diari Oficial de la Comunitat Valenciana.  
Als efectes de còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic.  
La recepció en dia inhàbil s'entendrà efectuada el primer dia hàbil següent.  
En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les sol·licituds anteriors.  
  
Cinquena. Documentació que cal presentar  
Les persones sol·licitants, a més de la sol·licitud i el currículum, no afegiran cap documentació.  
Les persones sol·licitants seleccionades per a la fase d'entrevista hauran de presentar en el mateix acte la documentació acreditativa dels mèrits detallats en el currículum, sense perjuí de que la comissió de valoració puga requerir la documentació en qualsevol altre moment del procediment.  
Els mèrits que no siguen suficientment acreditats no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
  
Sisena. Duració de les beques  
1. El període de duració de les beques serà de 12 mesos des de la data indicada en la resolució d'adjudicació, que serà objecte de publicació al Diari Oficial de la Comunitat Valenciana.  
La no-incorporació injustificada d'un becari o becària en la data indicada en la resolució de concessió s'interpretarà com una renúncia a la beca concedida. En este cas es podrà concedir una nova beca a la persona candidata que corresponga segons la regulació de la borsa de reserva per a substitucions establida en la base quinzena d'esta convocatòria, o podrà deixar-se deserta.  
2. Sense perjuí del que preveu el paràgraf anterior, la duració de les beques podrà prorrogar-se, mitjançant una resolució expressa, per un període màxim de 12 mesos, sempre que hi haja crèdit adequat i suficient en els pressupostos de la Generalitat per a l'exercici 2016 i 2017 i que l'exercici de l'activitat que es duga a terme ho requerisca o aconselle.  
  
Setena. Instrucció  
1. L'òrgan encarregat de l'ordenació i la instrucció del procediment serà la Direcció General de l'Agència de Seguretat i Resposta a les Emergències de la Presidència de la Generalitat, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se una resolució.  
2. Si en qualsevol moment del procés la comissió de valoració s'assabenta que alguna de les persones sol·licitants no posseïx tots els requisits exigits, se li requerirà que els acredite. I si en el termini de 10 dies no foren acreditats, quedarà exclosa del procés, amb indicació prèvia de les inexactituds o falsedats formulades pel sol·licitant, segons establix l'article 4.4 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009.  
3. La presentació d'al·legacions, en els casos requerits, es farà a través de mitjans i canals electrònics.  
4. Les notificacions seran electròniques, sense perjuí del dret de les persones sol·licitants en l'elecció de la via o del canal pel qual vulguen comunicar-se amb l'administració, segons establix l'article 5.7 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, excepte en el que establixen la base 9.a.3 i la base 11.a.3.  
  
5. Les sol·licituds admeses a tràmit les avaluarà una comissió de valoració.  
  
Huitena. Comissió de valoració  
1. L'avaluació de les sol·licituds admeses a tràmit correspondrà a una comissió de valoració composta pels membres següents:  
a) President: la persona titular del Servici de Formació en Seguretat i Emergències, o persona en qui delegue.  
Vocals:  
b) La persona titular de la Secció de Formació de l'IVASPE o persona en qui delegue, que actuarà com a secretari o secretària de la comissió.  
c) La persona titular de la Secretaria General Administrativa o persona en qui delegue.  
d) Dos funcionaris o funcionàries del grup A1 de la Presidència de la Generalitat.  
No obstant això, la comissió podrà sol·licitar, en qualsevol moment, l'assessorament d'experts en la matèria objecte de la beca.  
2. La comissió se sotmetrà, quant al règim de funcionament, al que es disposa per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 18 del Decret 132/2009, de 4 de setembre, del Consell, en què es regula la concessió de beques.  
La comissió prendrà els acords per majoria simple, s'alçarà acta de les sessions que duga a terme i dels acords que adopte i, quan acabe el procés de selecció, elevarà la proposta, dins del termini i en la forma perquè siga resolta, a la Direcció General de l'Agència de Seguretat i Resposta a les Emergències.  
  
Novena. Procés de selecció i criteris d'avaluació  
1. El procés de selecció consistirà en dos fases: la valoració dels mèrits al·legats per les persones aspirants i la realització d'una entrevista.  
Els criteris de valoració dels mèrits que es tindran en compte per a la concessió de les beques seran els que apareixen detallats en el barem de mèrits que s'incorpora en forma d'annex II a la resolució de convocatòria.  
2. La comissió de valoració es reunirà dins dels 15 dies següents al final del termini de presentació de sol·licituds a fi de valorar els mèrits d'acord amb la informació de l'autobaremació que s'obtindrà de forma automàtica en omplir el currículum.  
  
3. La comissió de valoració publicarà en la seu electrònica o portal institucional de la Generalitat en internet, durant 10 dies, la llista provisional, ordenada segons la puntuació obtinguda per tots els aspirants per a la fase d'al·legacions.  
4. Els candidats o candidates que en la llista provisional hagen obtingut una puntuació mínima de 8 seran convocats per a la realització d'una entrevista.  
Les persones sol·licitants que siguen seleccionades per a la fase d'entrevista hauran de presentar la documentació acreditativa dels mèrits detallats en el currículum en el moment establit en la base cinquena.  
5. Finalitzat el procés de selecció, la comissió de valoració, en el termini de 10 dies, elaborarà una proposta de resolució que contindrà la relació de les persones beneficiàries, així com una borsa de reserva constituïda pels aspirants que no resulten adjudicataris de la beca, prioritzada per orde de puntuació, per a cobrir les vacants que puguen sorgir durant el període de la beca.  
També s'inclourà una relació de les persones aspirants les sol·licituds de les quals hagen sigut desestimades, amb indicació de les causes que han motivat la denegació.  
6. Els supòsits d'empat es resoldran a favor de la persona aspirant que presente millor expedient acadèmic, d'acord amb la valoració de mèrits. Si es mantinguera l'empat, entre les persones candidates citades a l'entrevista es resoldrà a favor de l'aspirant amb la millor puntuació obtinguda en este apartat.  
  
Deu. Dotació de les beques convocades  
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, en relació amb la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'establix la quantitat inicial de percepció per a les beques sotmeses a l'àmbit d'aplicació del decret esmentat, cada una de les beques que es concedisca en el marc d'esta convocatòria estarà dotada amb mil euros (1.000 €) bruts mensuals.  
Sobre este import haurà de practicar-se la retenció corresponent a compte de l'impost sobre la renda de les persones físiques, i la resta que pogueren correspondre, així com la cotització corresponent a la Seguretat Social en els termes establits en el Reial Decret 1493/2011, de 24 d'octubre, pel qual es regulen els termes i les condicions d'inclusió en el Règim General de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
  
  
Onze. Resolució de la convocatòria  
1. Vista la proposta motivada de resolució formulada per la comissió de valoració, el director general de l'Agència de Seguretat i Resposta a les Emergències dictarà les resolucions que siguen procedents.  
2. La resolució de concessió es publicarà al Diari Oficial de la Comunitat Valenciana, i contindrà la relació de beneficiaris i beneficiàries i una borsa de reserva prioritzada en funció de la puntuació obtinguda.  
La publicació de la resolució produirà els efectes de notificació a les persones interessades, d'acord amb els articles 58 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en internet.  
3. El termini màxim per a dictar i notificar la resolució serà de tres mesos des de la data de publicació de la convocatòria, sense perjuí que puga ampliar-se en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Conclòs este termini sense que s'haja dictat i notificat la resolució expressa, les persones interessades podran entendre desestimades les seues sol·licituds per silenci administratiu de conformitat amb l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
4. Les resolucions que es dicten esgoten la via administrativa. En contra podrà interposar-se, potestativament, un recurs de reposició davant del president de la Generalitat, en el termini d'un mes des de l'endemà de la publicació de la resolució corresponent, o un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució corresponent. Tot això sense perjuí de la interposició, per part dels interessats, de qualsevol altre recurs que consideren oportú.  
  
  
Dotze. Obligacions de les persones beneficiàries  
1. Durant el temps de la beca, les persones becades estan obligades a realitzar les activitats en què consistisca la beca, d'acord amb les directrius rebudes de l'òrgan competent.  
2. Les beques objecte d'esta convocatòria són incompatibles amb l'ús de qualsevol altra beca per a la mateixa activitat o semblant, així com amb qualsevol activitat que impedisca el compliment de les obligacions del beneficiari. La infracció d'esta regla deixarà sense efecte la beca adjudicada amb audiència prèvia de l'interessat.  
3. Les persones becades, llevat de justificació acreditada, hauran de començar a disposar de les beques dins del termini assenyalat i en el lloc assenyalat en la resolució de concessió, i dur a terme el seu treball sense que cap altre compromís impedisca o dificulte el compliment ininterromput de les obligacions contretes.  
4. La condició de becari o becària no genera relació laboral ni administrativa amb la Generalitat.  
5. Les persones becades hauran de guardar el secret i la confidencialitat deguts respecte dels assumptes en què intervinguen.  
6. Les persones becades hauran de complir, també, les obligacions establides en l'article 14 de la Llei 38/2003, de 17 de novembre, General de Subvencions, que els siguen aplicables com a persones beneficiàries d'esta convocatòria.  
7. Les persones becades aportaran degudament omplit i subscrit l'imprés de manteniment de tercers.  
8. Durant el període de disposició de les beques les persones beneficiàries hauran d'exercir les pràctiques amb un horari màxim de 30 hores setmanals, que es distribuiran de la forma en què l'organitze la direcció tècnica.  
9. En acceptar les bases d'esta convocatòria, les persones beneficiàries de les beques que puguen concedir-se cedixen, gratuïtament i de forma indefinida, els resultats que s'obtinguen a conseqüència de les activitats exercides en virtut de les beques. La Presidència de la Generalitat es reserva el dret a publicar-los i a utilitzar-los.  
  
10. La direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment de les seues obligacions dels becaris o becàries, o de les normes sobre compatibilitat establides en esta resolució.  
  
11. Les quantitats abonades en cap cas tindran el caràcter de salari o retribució, sinó d'ajuda econòmica per als gastos que la beca comporta.  
  
Durant el període de vigència de la beca i a fi que la quantia de l'ajuda concedida no quede indirectament minvada, es podran abonar ajudes complementàries per a compensar els gastos derivats de l'assistència a cursos, seminaris, esdeveniments o altres. En este cas, els gastos citats els seran rescabalats en els termes que per al personal de la Generalitat i l'adscrit funcionalment al seu servici establix el Decret 24/1997, d'11 de febrer, del Consell de la Generalitat, sobre indemnitzacions per raó de servici i gratificacions per servicis extraordinaris.  
  
  
Tretze. Obligacions de l'entitat concedent  
1. En relació amb les persones beneficiàries de les beques, la Presidència de la Generalitat s'obliga a:  
1.1. Proporcionar el suport necessari i facilitar la utilització dels mitjans, instruments i equips que calguen per al desenvolupament normal de l'activitat.  
1.2. Designar un tutor o tutora per a la coordinació i l'orientació de l'activitat a exercir, d'acord amb els criteris establits en l'apartat segon de la base segona d'esta convocatòria.  
Els tutors assignaran les funcions que han de realitzar els becaris durant les seues pràctiques professionals, en faran el seguiment i els prestaran el suport necessari, resoldran els dubtes que els puguen sorgir i avaluaran l'aprofitament que han obtingut.  
1.3. Vetlar pel desenvolupament adequat del programa de formació.  
1.4. Les derivades del Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament de la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
2. Finalitzat el període de les beques, i amb l'informe favorable del tutor o tutora, s'expedirà un certificat d'aptitud i aprofitament en favor de cada persona beneficiària.  
  
Catorze. Justificació i pagament de les beques  
1. L'import de cada beca s'abonarà a les persones beneficiàries per mensualitats vençudes, prèvia expedició, per part de la persona titular del Servici de Formació en Seguretat i Emergències, d'un certificat que acredite un nivell satisfactori de dedicació i aprofitament.  
  
2. En el cas que, concedida la beca, algun període de desenvolupament de les pràctiques no es realitze durant un mes complet i implique una meritació econòmica a favor del beneficiari inferior a la corresponent a un mes natural, la prestació econòmica serà proporcional al període esmentat. En estos supòsits es garantirà, en tot cas, el dret de l'interessat a l'audiència.  
3. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Quinze. Borsa de reserva  
1. Es constituirà una borsa de reserva, prioritzada per orde decreixent de puntuació.  
2. Tindran dret a estar inclosos en la borsa de reserva els aspirants que, després d'haver sigut citats a l'entrevista inclosa en el procés selectiu, hagen sigut avaluats per este concepte i no hagen resultat adjudicataris de les beques.  
3. En el cas que hi haja vacants durant el període de disposició de les beques, a causa de renúncies, abandons, incompliment d'obligacions o qualsevol altra incidència, se'n podrà concedir una de nova, per la resta del període màxim de disposició, entre els integrants de la borsa regulada en esta base, o podrà declarar-se deserta.  
  
4. La condició d'integrant de les borses de reserva no generarà en cap moment relació laboral amb la Generalitat ni compromís d'accedir a la condició de becari.  
Setze. Resolució d'incidències  
1. El director general de l'Agència de Seguretat i Resposta a les Emergències, per delegació del president de la Generalitat, resoldrà les incidències que es produïsquen durant el període de disposició de les beques amb un informe previ de la direcció tècnica. La direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris o becàries, o quan no realitzaren l'activitat que va motivar la concessió de les beques o deixaren de reunir els requisits necessaris, o quan s'incompliren, sense causa que ho justifique, les condicions establides en esta resolució.  
2. La renúncia a la beca suposarà la pèrdua de tots els drets inherents a ella i, per tant, el seu import deixarà de percebre's a partir d'eixe moment.  
3. La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc a la rescissió de la beca concedida, amb pèrdua, total o parcial, del dret a cobrar-la.  
4. En els supòsits previstos en l'article 37 de la Llei 38/2003, de 17 de novembre, General de Subvencions, o quan s'incórrega en algun dels casos d'incompatibilitat amb la beca expressament previstos en la convocatòria, es reintegrarà la quantitat percebuda i l'exigència de l'interés de demora corresponent des del moment del pagament de la beca fins a la data en què s'acorde la procedència del reintegrament.  
  
En la tramitació del procediment de reintegrament es garantirà, en tot cas, el dret d'audiència a la persona interessada.  
  
Dèsset. Acceptació de les bases  
La participació en esta convocatòria implica l'acceptació de les bases que la regulen.  
  
Díhuit. Protecció de dades  
Les dades personals de tots els interessats recollides durant el procediment derivat d'esta convocatòria seran incloses en un fitxer automatitzat de l'òrgan convocant, en els termes i les condicions que imposen la Llei Orgànica 15/1999, de 13 de desembre, de protecció de dades de caràcter personal, i el Reial Decret 1720/2007, de 21 de desembre, pel qual s'aprova el reglament de desplegament de la llei orgànica esmentada.  
  
  
ANNEX II  
Barem per a l'avaluació dels mèrits personals en la concessió   
de les beques per a la realització de pràctiques professionals   
en la Direcció General de l'Agència de Seguretat i Resposta  
a les Emergències  
  
A) Expedient acadèmic  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts d'acord amb l'escala següent:  
- Nota mitjana 5: 5 punts.  
- Nota mitjana 6: 6 punts.  
- Nota mitjana 7: 7 punts.  
- Nota mitjana 8: 8 punts.  
- Nota mitjana 9: 9 punts.  
- Nota mitjana 10: 10 punts.  
Quan la ponderació s'haja realitzat amb un sistema de puntuació de 0 a 4, s'aplicaran els apartats 4 i 5 de l'article 13 del Reial Decret 1267/1994, de 10 de juny, en què es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
2. Altres títols acadèmics oficials que no constituïsquen un requisit per a la concessió de les beques convocades es valoraran amb un màxim de 3 punts, d'acord amb l'escala següent:  
- Doctor: 2 punts.  
- Altres llicenciatures: 1 punt.  
- Altres diplomatures: 0,5 punts.  
B) Coneixements de valencià  
1. Només es valoraran els certificats expedits o homologats per la Junta Qualificadora de Coneixements de Valencià d'acord amb l'escala següent i es puntuarà exclusivament el nivell més alt acreditat.  
  
- Oral: 0,25 punts.  
- Elemental: 0,5 punts.  
- Mitjana: 0,75 punts.  
- Superior: 1 punt.  
C) Coneixement d'idiomes de la Unió Europea  
1. Es valorarà cada nivell superat, d'acord amb el Marc Comú Europeu de Referència per a les Llengües, amb 0,2 punts.  
Només es valoraran els títols expedits per les escoles oficials d'idiomes, les universitats, els ministeris o qualsevol organisme oficial acreditat. En el cas que el coneixement d'un idioma s'acredite per mitjà de títol universitari i el títol haja sigut puntuat en el subapartat A.2 d'este barem, no es podrà computar també dins d'este subapartat C.1.  
  
La valoració màxima que es podrà obtindre en este subapartat serà d'1 punt.  
2. Altres idiomes cooficials de la Unió Europea es valoraran amb un màxim d'1 punt, a raó de 0,1 punts per cada nivell superat. A estos efectes només se n'admetrà l'acreditació per mitjà de títols expedits per escoles oficials d'idiomes, universitats, ministeris o organismes oficials acreditats.  
3. En cap cas es valoraran en este apartat els coneixements de valencià ni els cursos a què es referix l'apartat D d'este barem.  
  
D) Coneixements addicionals  
1. L'experiència professional relacionada directament amb l'objecte de les beques convocades\* es valorarà amb un màxim de 2 punts, a raó de 0,1 punts per cada mes complet treballat.  
2. Els cursos de formació relacionats amb l'objecte de les beques convocades\* es valoraran amb un màxim de 4 punts d'acord amb els criteris que s'expliquen tot seguit.  
Es valoraran els cursos de formació i perfeccionament relacionats amb l'objecte de la beca\* de duració igual o superior a 15 hores, que hagen sigut cursats o impartits per la persona interessada, d'acord amb l'escala següent:  
- De 200 o més hores: 3 punts.  
- De 100 o més hores: 2 punts.  
- De 75 o més hores: 1,5 punts.  
- De 50 o més hores: 1 punt.  
- De 25 o més hores: 0,5 punts.  
- De 15 o més hores: 0,2 punts.  
Els cursos a què haja assistit la persona interessada o que haja impartit hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit edicions successives del mateix curs.  
En cap cas es valoraran en este subapartat els cursos a què es referixen els apartats B i C d'este barem.  
E) Altres mèrits  
Es concedirà fins a un màxim d'1 punt pels mèrits següents, sempre que estiguen degudament acreditats:  
1. La realització de qualsevol tipus de treball directament relacionat amb l'objecte de la beca convocada\* es valorarà amb un màxim de 0,5 punts.  
2. Els cursos de formació, les jornades, els seminaris o els congressos a què haja assistit o que haja impartit la persona interessada, que no tinguen relació amb l'objecte de les beques convocades però sí que estiguen vinculats amb les matèries que constituïxen l'objecte de les titulacions admeses per a concórrer a esta convocatòria en la base tercera, podran ser valorats amb un màxim de 0,5 punts.  
Els cursos hauran de pertànyer a organismes oficials o centres de formació reconeguts i es valoraran per una sola vegada, amb independència d'haver cursat o impartit edicions successives del mateix curs.  
F) Entrevista  
Seran convocats a una entrevista que versarà sobre la seua formació, la seua trajectòria acadèmica i professional i els seus coneixements sobre les matèries relacionades amb l'objecte de les beques convocades, els que obtinguen una valoració mínima de 8 punts en la suma dels cinc primers apartats d'este barem de mèrits.  
L'entrevista podrà ser valorada amb un màxim de 6 punts, i el resultat se sumarà a la puntuació obtinguda per cada aspirant en els apartats anteriors d'este barem a fi d'obtindre, com a resultat, la puntuació final del procés de selecció.  
Per a superar l'entrevista personal caldrà obtindre, com a mínim, un punt, i serà la comissió avaluadora la que establisca els criteris de ponderació per a determinar l'atorgament de la puntuació corresponent a cada aspirant.  
De conformitat amb la base quinzena de la convocatòria, els que després d'haver sigut citats a l'entrevista hagen sigut avaluats per este concepte i no hagen resultat adjudicataris de les beques, quedaran inclosos, per orde decreixent de puntuació, en la borsa de reserva corresponent.  
  
\*Els apartats D i E.1 només es prendran en consideració per a valorar l'experiència professional i els cursos directament relacionats amb l'objecte de la beca que estan referits a les matèries de seguretat i emergències.